พอดีทานยาpepได้2อาทิตย์แล้ว นัดทานให้ครบแล้วมาตรวจ แต่ทราบมาว่ามีน้ำยาที่ตรวจหลังเสี่ยง2อาทิตย์ ผมสามารถไปตรวจก่อนได้ไหม จะมีผลอะไรไหมครับ หรือควรทานยาให้ครบก่อน
สวัสดีค่ะ การตรวจหาว่ามีการติดเชื้อ hiv หรือไม่นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงโดยน้ำยาที่ตรวจได้หลังเสี่ยงมา 2 อาทิตย์ น่าจะหมายถึง น้ำยาที่ตรวจได้ทั้งเชื้อและภูมิ ซึ่งสามารถตรวจได้แม้รับประทานยาต้านไวรัสหรือ PEP อยู่ค่ะแต่ไม่ว่าผลจะเป็นอย่างไรก็ตาม แนะนำการกลับไปตรวจซ้ำเมื่อกินยาครบตามแพทย์นัด และตรวจยืนยันอีกครั้งที่ 3 เดือนหลังมีความเสี่ยง